**«Қош келдің Жаңа жылым!»**

**Жүргізуші**:Жаңа жылда жақсылыққа кенеліп,

Бейбіт өмір берекесін көрейік.

Тәуелсідік туын көкке көтеріп,

Ізгі-ниет армандарға жетейік.

Отбасында таусылмасын ырыс –құт,

Туған елде болсын нұрлы тыныштық.

О,халайық,денсаулығың зор болсын,

Қуанышты күндеріңіз мол болсын!- деп құрметті ата-аналар,бүлдіршіндер, қонақтар «Қош келдің, Жаңа жылым!» атты ертеңгілігімізге қош келдіңіздер!

**Жүргізуші**: Құтты болсын ағайын!  
 Жаңа жылың тағы да  
 Қол соғып қарсы алайық  
 Шақырайық ортаға  
 Ертеңгілік басталсын  
 «Айналайын» тобында!  
(балалар музыкамен топқа кіреді)

**Жүргізуші**: Балалар, сендер бүгін барлығың сондай әдемі болып отырсыңдар! Қандай мерекені тойлағалы жатырмыз?

**Балалар:** Жаңа жылды, Аяз атаны күтіп отырмыз.

**Жүргізуші**: Ой,балалар қандай дыбыс шығып жатыр тыңдайықшы! Қанекей, мұхият тыңдайық!

**Сиырдың дауысы шығады**

**Балалар**: Сиырдың дауысы

Осы кезде сиыр келіп кіреді.

**Сиыр**: Сәлеметсіңдер ме, бүлдіршіндер көңіл күйлерің қандай,сендер мені сағындыңдарма? Менің Сиырмын мен сендерге сүт,құрт,май беремін мені жақсы көресіңдер ме?

**Жүргізуші**: Балалар,бізге биылғы сиыр жылы қонаққа келіпті.біз сиырды ренжітпей керемет көңіл күймен шығарып салумыз керек. Сиыр сен балаларымыздың өнерін тамашала.

**Тақпақ:** 1. Аспан жерге төгеді,

Ақ күмісін уыстап.

«Қыс» мезгілі келеді

Бізге қарай жылыстап.

3.Аспанды бұлт тұмшалап,

Жер ақ тонын киеді.

Шұнақ аяз шымшылап,

Ақ бетімнен сүйеді.

Құлақтарын үсіткен

Шынықпаған қай бала?

Осы болар қыс деген

Айтсақ жауап жай ғана.

**Жүргізуші:** — Балалар, жарайсыңдар. Айтыңдаршы жылда Жаңа жылға бізге қонаққа кім келуші еді,кімді күтіп жүрміз ?  
(Балалардың жауабы)

Сол кезде телефон шырылдайды.

**Сиыр:** Алло, бұл кім?

(Телефонның ар жағынан дауыс естіледі)

- Алло, Бұл "Айналайын" тобы ма. Біз есікті аша алмай тұрмыз, есікті тек ғажайып шырша ғана аша алады.

**Сиыр:** Ол қалай?

- Шырша түбінде балаларға арналған хат бар. Сол хаттағы сұрақтарға жауап берсе ғана есік ашылады.Тездетіңіздерші біз мерекеге баруға асығып тұрмыз.

**Жүргізуші:** Жарайды, жарайды.

Осы кезде есік ашылып, Аяз ата мен Ақша қар ішке кіреді.

**Аяз ата кіреді:** Амансыз ба, ұлдарым,

Амансыз ба, қыздарым.

Қандай жарқын жүздерің,

Қандай әсем жырларың.

Асулармен алысқан, асау желмен жарысқан,

Аталарың сендерге Шаршап келді алыстан.

**Ақшақар:** Зеңгір көкте жұлдыз болып жанайын,  
 Ай жүзіндей айшықтанып, арайың.  
 Жанға шуақ, бойға қуат әкелген.  
 Жаңа жылың құтты болсын ағайын, -

**Жүргізуші**: Аяз ата Ақшақар Жаңа Жыл мерекесіне қош келдіңіздер . Аяз ата отырыңыз. Балалардың, сізге арнаған  тақпақтарын  тыңдаңыз.

**5.** Аппақ тонға оранып,

Базарлықты мол алып.

Келді алыс сапардан

Аяз Ата оралып.

**6.**Бар баланың қонағы

Төрлет ата жоғары.

Барлық бала өзіңдей

Қашан мырза болады?

7. Ортамызда шыршамыз,

Би билейміз баршамыз.

Сонша әсем, сонша бай

Ағаш бар ма шыршадай?

**Жүргізуші:**  
Құтты болсын жаңа жыл, барша халық,  
Қуанышқа, шаттыққа тамсанайық.  
Бірімізге шынайы тілек тілеп,  
Бар әлемге бақытпен жар салайық!

**Би " "**

**Аяз ата:** Ақшақар,сыйлықтар қайда,кәне берші.Мен мына балалардың жарқын жүздеріне,тамаша өнеріне тамсанып отырмын.

**Жүргізуші:** Балалар, мына шыршамыз көңілсіз тұрған сияқты ғой. Кәне, сиқырлы сөздерімізбен оның шамдарын жарқыратайық!

Қуант, бізді таңырқат

Шамдарыңды жарқырат! (3 рет айту керек)

**Балалар:** Қуант, бізді таңырқат

Шамдарыңды жарқырат! (қолдарын шапалақтатады)

Шырша жарқырайды.

**Сиыр:**Балалар, мен сендермен ойын ойнағым келіп тұр. Мына қиылған суреттерді құрастыру арқылы менің орнымды басатын жылды білетін боласыңдар.

**Жүргізуші:**  Біздің балалар білімді,ақылды,тапқыр, қанекей 1,2,3 бастаймыз.

Ойын: «Барыс құрастыру»

Әуенмен ортаға Барыс шығады өте көңілді.

**Барыс жылы:**  
Жаңа жылда жаңа бақыт тыныштық,  
Жаса, жаса достық бірлік туыстық.  
Құттықтайық жаңа жылды өнермен,  
Қуаныштың әр минуты тым ыстық.

Сәлеметсіңдер ме, балалар, мені күттіңдерме !

**Жүргізуші:** Қош келдіңіз Барыс сізді балалар асыға күтті. Отырып балалардың өнерін тамашалаңыз!

Жаңа жыл – жаңа қадам, жаңа бақыт,  
Болашақ сыйлайтындай жаңа бақыт.  
Барыс  жылы кеп қалды ортамызға,  
Жақсылықпен жалғасын жаңа уақыт.

**Ән:** «Жаңа жыл»

**Тақпақтар**

**Сиыр:** Мен ескі жылмын сіздерге молшылық, бақыт,тыныштық әкелдім. Келер жылға тілегім.  
 Жасампаз заман бұл заман  
 Бүгіннен ертең ғаламат  
 Алдыңғы сапта боларсың  
 Хош сау болыңдар балалар! (Ескі жыл кетеді)

Сиыр жылы қоштасып шығып кетеді.

**Жүргізуші:** «Балапан» тобының кіп-кішкентай бүлдіршіндерінің биін тамашалайық!

**Би: «»**

**Тақпақтар**

**8.**Жасыл желек жамылған,

Асыл моншақ тағынған.

Келді сұлу шыршамыз

Көптен күткен, сағынған.

**10.**О, алақай тамаша,

Шыршамыз тұр жараса.

Жаңа жылда бәріміз

Ән айтамыз жаңаша.

**11.**Сылдырлайды моншағы,

Шыршамыздың мол шамы.

Жаңа жылмен жайдары

Құттықтаймыз баршаны.

**Ақшақар:** Ата ыстықтап кеткен жоқсыңба?

**Аяз ата:**Ия, балалардың өнерінен залымыз ыстық болып кетті.

**Ақшақар:** Ендеше кішкентай ақшақарларымыз биімен салқындатсын.

**Би: «Ақшақарлар» биі.**

**Тақпақ: 12.** Тауда туып, тауда өскен,

Шырша келді ортаға.

Бәріміз бір дауыспен

Дейміз енді шыршаға:

Қуант бізді, таңырқат

Шамдарыңды жарқырат.

**13.**Әдемілеп біз ілген,

Ойыншықтар тізілген.

Қандай жақсы шыршамыз

Ән шырқайық баршамыз.

**Жүргізуші: «**Айналайын» тобының жігіттірінің әнін қабыл алыңыздар!

**Ән: Понаграмма**

**Аяз ата:** Жаңа жыл жаңа бақыт, әкелсін далама құт.  
Өнерлерің көп болсын, елде уайым жоқ болсын.  
Тілектерің ақ болсын, бастарыңа бақ қонсын.  
Келер жылы келермін, өнер тағы көрермін.  
Сыйлық әкеп сендерге, көптен - көптен берермін.  
Жақсылыққа толыңдар, тек биікке қоныңдар.  
Келесі жылы көргенше, амандықта болыңдар.

**Жүргізуші**:  
Ал құрметті достар! Бәріміз бірге Аяз ата мен Ақшақарды шығарып салайық.

**1 Жүргізуші**: Келеді жылдар,келеді айлар ауысып,

Сиыр жылы мен барыс жылы да ауысып.

Береке,бірлік бейбітшілік төрінде

Тұрайық әркез татулықпен қауышып.

**Жүргізуші**: Құрметті қонақтар, балалар! «Қош келдің, Жаңа жылым!» атты ертеңгілігіміз аяқталды. Көріп тамашалағандарыңа рахмет. Жаңа жыл құтты болсын, отбастарыңызға тек бақыт пен қуаныш әкелсін!!



